Ranefer
Ranefer (ili Ranofer) bio je princ starog Egipta tokom Četvrte dinastije (Staro kraljevstvo). Njegovo ime znači "Ra je lijep". Ranefer – koji je imao titulu "kraljev sin" – bio je sin faraona Snofrua, prvog vladara Četvrte dinastije. Raneferova majka, čije ime je nepoznato, bila je Snofruova supruga ili konkubina, dok su Raneferova starija braća bila Nefermaat I i Rahotep. Oni su svi umrli prije Snofrua te je zato tron naslijedio njihov mlađi polubrat, Keops, koji je pokopan u Velikoj piramidi u Gizi. Budući da je Ranefer radio za svog oca kao nadglednik, imao je i titulu "nadglednik Djed-Snofrua" te je pokopan u mastabi u Meidumu. Njegovo tijelo je dosta dobro očuvano jer je proces mumifikacije bio iznimno dobro obavljen te je gledalo prema istoku. Njegova kosa je obojana u crno, obrve i oči u zeleno, dok su usta crvena. Mozak nije izvađen iz lobanje te su genitalije pažljivo "zbrinute".